蘇韻姿轉行做老師
前港姐蘇韻姿離巢後，令人更想念她在無綫處境劇《愛．回家之開心速遞》的演出。她最近加盟藝人謝東閔和吳業坤的音樂學院，即將教授暑期音樂劇兒童歌唱班，並以全英語授課，她表示：「係一個短暫嘅課程，之前都試過幫小朋友補習、教小朋友唱英文歌，本身好鍾意小朋友。」
她又透露之後的發展：「嚟緊都有傾緊唔同嘅合作，稍後再宣布畀大家。演藝方面亦有其他嘗試，例如直播同拍攝工作，可以喺唔同嘅位有新嘗試同發展，呢種彈性都係我想追求嘅事。希望我喺唔同嘅範疇發展會愈嚟愈好，亦希望大家見到我喺唔同位置都可以發光發亮。」此外，她不時在社交平台分享靚相及生活點滴，早前就在電車留影，並於社交平台分享靚靚夜景相。